Likumprojekts

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 234., 242. nr.; 2018, 65., 196. nr.) šādus grozījumus:

1. Papildināt 11.1panta pirmās daļas otro teikumu pēc vārdiem "Akadēmiskās informācijas centrs" ar vārdiem "izņemot gadījumus, ja starptautiskie līgumi paredz citu kārtību".

2. Papildināt likumu ar 11.2pantu šādā redakcijā:

"**11.2 pants. To personu reģistrs, kurām izsniegtas izziņas par ārvalstīs iegūtās izglītības atzīšanu**

(1) To personu reģistrs, kurām Akadēmiskās informācijas centrs izsniedz izziņu par to, kādam Latvijā izsniedzamajam izglītības dokumentam vai Latvijā piešķiramajam akadēmiskajam grādam atbilst vai ir pielīdzināms ārvalstī izsniegtais izglītības dokuments vai piešķirtais akadēmiskais grāds (turpmāk –ārvalstīs iegūtās izglītības atzīšanas reģistrs), ir Valsts izglītības informācijas sistēmas sastāvdaļa, un tā turētājs ir Akadēmiskās informācijas centrs.

(2) Ministru kabinets nosaka kārtību, kādā ārvalstīs iegūtās izglītības atzīšanas reģistrāir iekļaujamas ziņas par personām, kurām izsniegta izziņa par ārvalstīs iegūtās izglītības atzīšanu, un reģistra saturu."

3. Papildināt 14. pantu ar 30.1 punktu šādā redakcijā:

"301) nosaka Valsts pārbaudījumu informācijas sistēmas saturu, kā arī uzturēšanas un aktualizācijas kārtību;".

4. Papildināt 15. panta 3. punktu pēc vārda "sistēmas" ar vārdiem "un Valsts pārbaudījumu informācijas sistēmas".

Izglītības un zinātnes ministrs

Kārlis Šadurskis